

Врз основа на членот 36 став 1 точка 15 од Законот за локална самоуправа („Службен весник на Република Македонија“ бр.5/2002 и „Службен весник на Република Северна Македонија“ бр.202/2024), Советот на Општина Кочани на седницата одржана на 22.12.2025 година, донесе 

П Р О Г Р А М А
за активностите на општина Кочани во областа на локалниот економски развој во 2026 година


	I.
1. ОСНОВА

	Во 2026 година во областа на локалниот економски развој, Секторот за планирање и развој согласно надлежностите ќе продолжи со директна реализација на веќе започнатите проекти и со аплицирање на нови. Во текот на 2025 година активно се работеше на аплицирање на постоечките  отворени повици како од Владата на РСМ и надлежните министерства и институции, така и кон меѓународните отворени фондови и програми наменети за развој на општините.
Реализацијата на Стратегијата за локален економски развој на општина Кочани ќе биде приоритет, а имплементација на поголем број на проекти во насока на подобрување на понудата на Кочани како посакувана дестинација за туризам, развој на локалната економија преку подобрување на општите услови за развој, подобрување на инфраструктурата и подготовка на јавните објекти за подобра целовкупна искористеност се само дел од овие цели. Соработката со партнерите од државно ниво како и Делегацијата на ЕУ во Македонија, амбасадите и претставништвата на другите земји во Македонија и останатите донатори повторно ќе бидат на високо ниво со цел реализација на проекти од заеднички интерес на територијата на Општина Кочани.
Во соработка со Секторот за урбанизам, заштита на животната средина и комунални работи, како и со Секторот за уредување и располагање со градежното земјиште, а и останатите одделенија релевантни за економскиот развој, Секторот за планирање и развој ќе се фокусира на подготовка на апликација и проектно-техничка документација за проекти од домашните и меѓународните фондови. 
Заради реализирање на визијата на Општина Кочани во која главна цел е подобрување на стандардот и квалитетот на живеење на граѓаните во општината, а бидејќи локалната самоуправа е  главен носител на локалниот економски развој таа е должна да даде значаен придонес кон подобрување на економијата и социјалната состојба на нејзините граѓани.  Еден од начините за остварување на овие цели е преку добивање на средства со аплицирање на проекти  до домашни и меѓународни институции. 
Во текот на 2025 година се реализираа повеќе проекти од кои позначајни се:
· Конзервација и реставрација на Споменикот на слободата преку Амбасадата на САД;
· Намалување на загубите на вода во системот за водоснабдување и искористување на сончевата енергија во КЈП Водовод Кочани;
· Изградба на фекална канализација на ул. бр.563;
· Партерно уредување на ОУ Раде Кратовче;
· Проектот PREPARE од Еразмус+ Програмата;
· Уредување на паркот во месноста Бавчалук;
· Реконструкција на дел од кровот на ОУ Св. Кирил и Методиј
· Проектот Зад урбаното преку  URBACT Програмата и
· Реконструкција на дел од ул Партизанска;

Во тек на реализација се следниве проекти:
· Проектот PROMOTER преку  Interreg Europe Програмата;
· Проектот RES2FIRE преку  IPA Adrion Програмата;
· Реконструкција на дел од булеварот Теодосија Паунов;	
· Изградба на водовод на ул. бр.563;
· Проектот за замена на стари куќни водомери со нови хоризонтални и вертикални повеќемлазни водомери комплет со (Clip ON) радио модел како и замена на старите хоризонтални водомери со нови ултразвучни водомери и комбинирани водомери и нивна интеграција во системот за далечинско одчитување на КЈП Водовод - Кочани со негова надградба и набавка на дополнителна опрема за далечинско одчитување;
· D (special) DAYS од Еразмус+ Програмата;
· Забрзување на еволуцијата на агротехнолошките решенија во агро-хранителниот систем на ЕУ - AgriExcel  од  Interreg Europe Програмата и
· Реинтеграција на младите преку подобрена интердисциплинарна помош за адолесценти  од Еразмус+ Програмата.

А во текот на 2026 година се очекува да започнат со реализација и следниве проекти:
· Изградба на социјални објекти за дислокација на жителите од старата касарна;
· Изградба на кружен тек бр.6 на булеварот Тодосија Паунов;
· Изработка на Техничка документација за реконструкција на собирен резервоар и главен доводен цевковод за геотермална вода во геотермалниот систем Геотерма;
· Изградба на Дом за престој на стари лица – Кочани и
· Aтмосферска канализациона мрежа за дел од Град Кочани (северно од фабриката Руен и Атом).

Одделението за локален економски развој поднесе апликации и до други меѓународни донатори, како и барања до повеќе министерства, но бидејќи сеуште нема одговор за овие апликации, доколку бидат одобрени, средствата за нивната реализација во 2026 ќе бидат предвидени со измена и дополнување на оваа Програма. Секторот за планирање и развој и оваа година активно учествуваше во работата на Центарот за развој на Источниот плански регион, како и на стратешките документи за локален, рурален и регионален развој како и на развојот на туризмот, бизнис и туристичката промоција на Кочани. 
	При реализацијата на оваа програма ќе се внимава предложените мерки / активности / цели / резултати да ги одразуваат потребите и на маргинализираните и ранливи групи, како и реално да  се обезбеди еднакви можности за мажите и жените.


2. ПРИОРИТЕТНИ ПОТРЕБИ 

· Во 2026 година ќе се финализираат започнатите проекти и работењето на подготовка на нови проекти за аплицирање пред домашни и меѓународни фондови останува приоритет;
· Претставување на општината на домашни и меѓународни саеми;
· Соработка со останатите партнери во аплицирањето на меѓународни проекти и активности со цел зголемување на средствата преку фондовите достапни за Општина Кочани;
· Поддршка на Центарот за развој на Источниот плански регион и учество во регионалниот развој преку подготовка на стратегии и програми за развој, како и поддршка на Локалната акциона група Брегалница и Организацијата на потрошувачи.
· Имплементација на мерки од областа на енергетската ефикасност согласно програмата за енергетска ефикасност;
· Развој на капацитетите на вработените за привлекување на нови инвестиции како и подготовка на проектни апликации до повиците за финансирање и развој на ЕУ;
· Организирање на презентации и инфо денови за програми и повици за проекти;
· Изработка на неопходни стратешки документи и акциони планови за развојот на локалниот економски развој на Општина Кочани.

3. ОПИС НА ПРОГРАМАТА 

3.1 Генерална цел на Програмата  

· Активна имплементација на добиени и аплицирање на нови проекти од домашни и меѓународни фондови;
· Следење и имплементација на стратешките документи за развој на Општина Кочани;  
· Континуиран развој на капацитетите на општината за привлекување инвестиции;
· Зголемување на вработувањата преку развој и реализација на проекти, како и промоција на општината.

3.2  Специфични цели на Програмата 

· Искористување на расположиви домашни и меѓународни фондови;
· Зајакнување на административните капацитети за стандарди, обуки и тренинзи за имплементација на проекти;
· Динамичен локален економски развој преку континуирано зајакнување на капацитетите за привлекување инврестиции и овозможување добра бизнис клима за развој на јавните приватни партнерства; 
· Континуирано подобрување на енергетската ефикасност;
· Зајакнување на капацитетите за бизнис и туристичка промоција на општината на домашен и меѓународен план; 
· Соработка и интегрирање на потенцијалите на НВО секторот, како и заедничка подготовка и аплицирање на проекти пред домашните и меѓународните фондови. 

3.3   Целни групи 

· Граѓани на општина Кочани  31.602 (15.625 мажи и 15.977 жени);
· Бизнис заедница (1.309 активни деловни субјекти);
· Домашни и странски инвеститори ( зависи од структурата на инвеститорот);
· Невработени лица, особно жени од ранлива категорија (1.867 од кои 877 жени);
· НВО (35% мажи и 65% жени);
· Туристи (50% мажи и 50% жени);
· Ученици (54% машки и 46% женски);
· Културни институции (32% мажи и 68% жени).

3. ОЧЕКУВАНИ РЕЗУЛТАТИ 

· Реализација на добиените проекти и поднесување на нови апликации за нови проекти;
· Интензивиран локален економски развој преку континуирано зајакнување на капацитетите за привлекување инвестиции; 
· Обучени службеници за аплицирање и имплементација на проекти;
· Имплементирани дел од препораките за енергетски мерки во јавните објекти во општината;
· Зајакната соработка со Центарот за Развој на Источниот плански регион;
· Зајакната соработка со проектните партнери и грант донатори;
· Зајакнати капацитети за промоција на Општината и привлекување инвестиции.

5. БУЏЕТ НА ПРОЕКТИ И АКТИВНОСТИ ОД ЛЕР

	Активност 
	ОПШТИНА       КОЧАНИ
(МКД)
	Надворешни фондови 
(МКД)
	Вкупно
(МКД)

	1
	ЈГ
	Замена на стари куќни  водомери со нови хоризонтални и вертикални повеќемлазни водомери комплет со (Clip ON) радио модел како и замена на старите хоризонтални водомери со нови ултразвучни водомери и комбинирани водомери и нивна интеграција во системот за далечинско одчитување на КЈП Водовод - Кочани со негова надградба и набавка на дополнителна опрема за далечинско одчитување
	0
	56.787.912
	56.787.912

	2
	ЈГ
	Отпорни и ефикасни комунални претпријатија од SECO
	0
	18.450.000
	18.450.000

	3
	ЈД
	Изградба на водовод на ул. бр.563
	129.147
	2.453.811
	2.582.958

	4
	ГА
	Реализација на проектот за изградба на социјални објекти за дислокација на жителите од старата касарна
	0
	   1.000.000
	1.000.000

	5
	ГА
	Изградба на  Дом за престој на стари лица во Кочани
	0
	   173.000.000
	 173.000.000

	6
	ЕА
	Зад Урбаното од URBACT Програмата
	0
	300.000
	300.000

	7
	ЈД
	Изградба на кружен тек бр.6 на булеварот Тодосија Паунов
	0
	1.971.520
	1.971.520

	8
	ЈГ
	Aтмосферска канализациона мрежа за дел од Град Кочани (северно од фабриката Руен и Атом)
	0
	62.530.446
	62.530.446

	9
	ЕА
	PROMOTER од  Interreg Europe Програмата
	0
	1.500.000
	1.500.000

	10
	Р1
	PREPARE од Еразмус+ Програмата
	0
	500.000
	500.000

	11
	ФА
ЈГ
	Изработка на техничка документација за Реконструкција на собирен резервоар и главен доводен цевковод за геотермална вода во геотермалниот систем Геотерма-Кочани
	530.000
	2.120.000
	2.650.000

	12
	ЕА
	RES2FIRE од  Interreg IPA Adrion Програмата
	0
	1.700.000
	1.700.000

	13
	ЈД
	Реконструкција на дел од булеварот Теодосија Паунов
	3.359.385
	85.515.012
	88.874.397

	14
	ЈД
	Изградба на дел од собирна улица „Никола Карев“ и дел од градска магистрална улица „Новопланирана 1“
	0
	117.845.791
	117.845.791

	15
	ЈД
	Изградба на  дел од потисен цевковод од јазол 4 км 3+550,20 до изливен базен на препумпна станица од водоводниот систем на град Кочани
	0
	59.910.889
	59.910.889

	16
	ЈД
	Изградба на мост на Кочанска река за поврзување на улица „Лазар Андонов“ со улица „Вера Которка“
	0
	21.875.548
	21.875.548

	17
	Г1
	Финансиски средства за сместување на 
гости и учесници во манифестации
	100.000
	0
	100.000

	18
	Г1
	Финансиска поддршка на  Центарот за
развој на Источниот Плански Регион  и Организација на потрошувачи 
	400.000
	0
	400.000

	19
	Г1
	Организирање на почетни обуки за жени од ранливи категории (занаети, текстил, услуги)[footnoteRef:1] [1:  Оваа активност е согласно Стратешката рамка за економско јакнење на жените на локално ниво] 

	50.000
	0
	50.000

	20
	Г1
	Организирање на  обуки за дигитални и административни вештини за жени со средно и високо образование[footnoteRef:2] [2:  Оваа активност е согласно Стратешката рамка за економско јакнење на жените на локално ниво] 

	50.000
	0
	50.000

	21
	ЈД
	Консултантски услуги (изработка на елаборати, студии,  извештаи  и проектна документација)
	300.000
	0
	300.000

	22
	Р1
	D (special) DAYS од Еразмус+ Програмата
	0
	800.000
	800.000

	23
	ЕА
	Забрзување на еволуцијата на агротехнолошките решенија во агро-хранителниот систем на ЕУ - AgriExcel 
од  Interreg Europe Програмата
	0
	2.000.000
	2.000.000

	24
	Р1
	Реинтеграција на младите преку подобрена интердисциплинарна помош за адолесценти  од Еразмус+ Програмата
	0
	1.000.000
	1.000.000

	25
	ЈД
	Изградба на типско повеќенаменско рекреативно игралиште  под  Брана Градче  преку ЦРИПР                                                  
	2.159.621
	6.000.000
	8.159.621

	26
	ЈД
	Интегрирани услуги за енергетски ефикасно реновирање домови - OSS HABITAT  (субвенционирање од општина Кочани)
	600.000
	0
	600.000

	
	
	ВКУПНО 
	7,678,153
	617,260,929
	624,939,082


 


6. ОРГАНИЗАЦИЈА НА ПРОГРАМАТА 

	Програмата за активностите на Општина Кочани во областа на локалниот економски развој во 2026 година ќе ја имплементира Секторот за планирање и развој во соработка со Секторот за урбанизам, заштита на животната средина и комунални работи, како и со Секторот за уредување и располагање со градежното земјиште, а и останатите одделенија релевантни за економскиот развој. Организацијата на програмата ќе се прилагодува на фазите на имплементација на веќе одобрените и евентуалната имплементација на нови проекти финансирани од домашни и меѓународни организации. 
	Во зависност од видот и методологијата на имплементација на проектите, од страна на Градоначалникот, Секретарот и надлежните раководители ќе бидат формирани проектни тимови. Врз основа на напред кажаното и во зависност од приливот на финансиски средства можни се измени и дополнувања на активностите предвидени во Програмата.   


II.
          Програмата влегува во сила осмиот ден од денот на објавувањето во „Службен гласник“ на Општина Кочани“.

Бр.09-1823/1                                                     Претседател
22.12.2025 година                           на Советот на Општина Кочани,
К о ч а н и                                                        Александар Андов

